V Rusijos imperijos gyventojų revizija
5-oji Rusijos imperijos gyventojų revizija (rus. 5-я ревизия Российской империи) vyko 1794–1808 m. Iš viso buvo suskaičiuota 37,4 mln. gyventojų, tarp jų 515,8 tūkst. – Vilniaus gubernijoje. Revizija pradėta 1794 m. birželio 23 d. Rusijos carienės Jekaterinos II įsaku. Buvo numatyta V reviziją užbaigti iki 1796 m., tačiau nesuspėta, todėl vėlesni nutarimai dėl jos atlikimo aptinkami iki pat 1808 m.